สวัสดีครับพอดี มีเรื่องอยากจะปรึกษาครับผม ช่วงนี้ผมมีอาการคันตามมือและลำตัว โดยไม่ทราบสาเหตุ ตอนเกามีเเค่รอยเเดง เเล้วก็หายไปครับ เเต่มันค่อนข้างรำคานครับ แต่ไม่ถึงขั้นคันจนทนไม่ได้นะครับ ส่วนบางครั้งที่ผมอาบน้ำ ผมมักใช้สบู่ก้อน เเละ ทาครีมจะมีผื่นเเดงขึ้น ที่เเขน เเล้วก็หายไปครับ เลยไม่เเน่ใจว่ามันเกิดจากการที่เราผิวเเห้ง เเละเจอครีม มันเลยผื่นเห่อขึ้นมาหรือเปล่า แต่ผมก็ไม่ค่อยแน่ใจว่าอาการของผมมันติดเพราะอะไร เราสามารถที่จะตรวจหาสาเหตุได้อย่างไรบ้างครับ เพราะว่าอาการเหล่านี้ค่อนข้างกระทบกับการใช้ชีวิตประจำวัน ครับ ขอบครับ
สวัสดีค่ะ อาการคันตามมือ ลำตัว อาจเกิดได้จากหลายสาเหตุ ได้แก่1. โรคทางผิวหนังต่างๆ เช่น- โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแดงหรือตุ่มน้ำใส มักพบตามง่ามนิ้วมือ ข้อมือ รอบสะดือ หัวนม ก้น องคชาติ เป็นต้น- ผื่นภูมิแพ้ผิวหนัง มักจะมีผื่นให้เห็นแบบต่อเนื่อง ไม่ได้เป็นชั่วครู่แล้วหายไป- ติดเชื้อราที่ผิวหนัง มักมีผื่นให้เห็นเช่นกัน- ผิวแห้ง จากอายุที่มาก หรือการอาบน้ำร้อนจัดบ่อยๆ อากาศหนาว เป็นต้น- โรคผิวหนังอักเสบชนิดต่างๆ แต่จะเห็นรอยโรคแบบต่างๆ ที่ผิวหนัง2.โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น3. สาเหตุทางจิตใจ เช่น เป็นโรคจิตเภท ย้ำคิดย้ำทำ ซึมเศร้า เป็นต้นในเบื้องต้น หากมีอาการคันจนรำคาญ ควรทานกลุ่มยาแก้แพ้ แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น พยายามหลีกเลี่ยงการเกา หลีกเลี่ยงสิ่งที่อาจเป็นสาเหตุทำให้เกิดการแพ้ ใช่สบู่ที่มีความอ่อนโยน ไม่อาบน้ำอุ่น น้ำร้อน หากทาครีมแล้วมีผื่นขึ้น ควรงดทาครีมไปก่อน หากรู้สึกผิวแห้ง อาจใช้น้ำมันสำหรับทาผิวทาบางๆ เป็นต้น หากอาการไม่ดีขึ้น หรือผิวหนังมีผื่นขึ้นแบบต่อเนื่องไม่หายไป ก็ควรไปพบแพทย์เพื่อหาสาเหตุและรักษาค่ะ